Grimšova aizsegšanās
Grimšova aizsegšanās ir tēma šaha kompozīcijā. Tās būtība — aizsargājoties no drauda vai gājiena spaida dēļ, divas pretinieka dažādā virzienā ejošas tālšāvēja figūras (viena no tām var būt bandinieks) spiestas iet uz kritisko lauciņu, kur tās savstarpēji aizsedzās divos variantos. Divvilcī šī aizsegšanās nekavējoties noved pie mata. Tēma nosaukta amerikāņu problēmista V. Grimšova vārdā, kurš 1850. gadā publicēja uzdevumu ar šāda tipa aizsegšanos.